Wagner-soldater har deltatt i militære operasjoner i Syria, Madagaskar, Mosambik, Sudan, Den sentralafrikanske republikk, Libya, Venezuela og Mali. De var også innblandet i Russlands invasjon av Krim-halvøya i 2014 og krigen i Donbas i Ukraina i 2014 og 2015 for å hjelpe separatistiske krefter i de selv-erklærte folkerepublikkene Donetsk og Luhansk. I den syriske borgerkrigen har de kriget på den syriske regjeringens side. EU og Norge vedtok sanksjoner mot Wagnergruppen etter at den deltok i krigføring i Mali i 2021.